3D mapa topografije Mount Everesta i okoline (sjever je prema lijevo, zapad prema dolje).
**Lista ekspedicija na Mount Everest** je spisak brojnih ekspedicija tokom XX i XXI stoljeća organizovanih sa ciljem osvajanja Mount Everesta, najvišeg planinskog vrha. Krajem XX stoljeća broj ekspedicija se enormno povećao.

Počevši od 1921. god, prve ekspedicije su imale izviđački karakter, da bi nakon nekoliko dekada jedna ekspedicija iz 1953 bila završena usponom na vrh. Everest ekspedicije imale su veliku reputaciju zbog poduhvata sa ciljem uspona na najviši vrh svijeta. Britanska ekspedicija iz 1953 imala je 320 nosača da prebaci opremu u daleku divljinu, dok je američka iz 1963 angažovala 900 nosača da prebace 25 tona materijala.

Djelimična lista
----------------

Rute na Mount Everestu.
### 1953

*Glavni članak: Britanska ekspedicija na Mount Everest 1953.*
Deveta britanska i prva uspješna ekspedicija, pod vodstvom John Hunta. Uspon su ostvarili novozelanđanin Edmund Hillary i Šerpa i Tenzing Norgay u 11:30 29. maja 1953. penjući se jugoistočnim grebenom. Ova ruta će kasnije postati najčešći smjer penjanja.

### 1956

*Glavni članak: Švicarska ekspedicija na Mount Everest i Lhotse 1956.*
Švicarska ekspedicija pod vodstvom Alberta Egglera iz 1956. godine bila je prva koja je osvojila dva vrha preko 8.000 metara. Na vrh Everesta jugoistočnim grebenom su se popela četvorica alpinista: Ernst Schmied, Jurg Marmet, Dolf Reist i Hansruedi von Gunten.

### 1960

*Glavni članak: Kineska ekspedicija na Mount Everest 1960.*
Kineska ekspedicija bila je prva koja se ispenjala na vrh Sjeveroistočnim grebenom. Ta ruta će kasnije postati drugi smjer po broju uspona.. Vrh su osvojili: Wang Fuzhou, Gongbu i Qu Yinhua

### 1963

*Glavni članak: Američka ekspedicija na Mount Everest 1963.*
Američka ekspedicija ostvarila je prvi uspon jednog Amerikanca. Bio je to Jim Whittaker u navezi sa Šerpoma Nawang Gombuom. Istom rutom preko Jugoistočnog grebena popeli su se i Barry Bishop i Lute Jerstad. Willi Unsoeld i Tom Hornbein su se popeli Sjevernom stranom, a spustili se Jugoistočnim grebenom, što je bilo prvo prepriječavanje preko vrha Mount Everesta.

### 1965

*Glavni članak: Indijska ekspedicija na Mount Everest 1965.*
Indijska ekspedicija na Mount Everest 1965. pod vodstvom Mohan Singh Kohlia, ostvarila je uspon 9 svojih članova na vrh Everesta. Dvadesetog maja 1965. god. popeli su se Avtar Singh Cheema i Šerpa Nawang Gombu (prvi čovjek sa dva uspona), 22. maja Sonam Gyatso i Sonam Wangyal, 24. maja Chandra Prakash Vohra i Ang Kami i 29. maja H. P. S. Ahluwalia, Harish Chandra Singh Rawat i Šerpa Phu Dorjee.

### 1970

*Glavni članak: Japanske ekspedicije na Mount Everest 1970.*
Tokom 1970. na Everestu su se našle dvije nezavisne japanske ekspedicije. Četvorica penjača jedne ekspedicije popela su se na vrh Jugoistočnim grebenom: Teruo Matsuura, Naomi Uemura, Katsutoshi Hirabayashi i Chottare Šerpa

Yuichiro Miura, kao član druge ekspedicije, je prvi čovjek koji se 6. maja 1970. godine na skijama spustio niz padine Everesta. 

### 1975

* 

*Glavni članak: Britanska ekspedicija na Mount Everest 1975.*
Britanska ekspedicija Jugozapadnom stranom, nakon nekoliko bezuspješnih pokušaja raznih ekspedicija, bila je prva koja se ispenjala jednom od tri strane Everesta i prva u kojoj je jedan Britanac ostvario uspon na vrh. Uspon su ostvarili Dougal Haston i Doug Scott 24. septembra 1975, i Peter Boardman sa Pertemba Šerpom dva dana kasnije.

* 

*Glavni članak: Japanska ženska ekspedicija na Mount Everest 1975.*
Bila je to prva ženska ekspedicija uopšte i prvi ženski uspon na Everest koji je ispenjala Junko Tabei, penjući se preko Južnog prevoja

* 

*Glavni članak: Kineska ekspedicija na Mount Everest 1975.*
Tibetanka Phanthog ostvarila je prvi kineski i drugi ženski uspon na Mount Everest.

### 1978

Šesnaest članova Francusko-njemačke ekspedicije u oktobru 1978. godine pod vodstvom Karla Herrligkoffera osvojili su vrh: Hubert Hillmaier, Sepp Mack (bez dodatnog kisika), Hans Engl, Pierre Mazeaud, Nicolas Jaeger, Kurt Diemberger, Jean Afanassief, Wanda Rutkiewicz, Robert Allenbach, Siegfried Hupfauer, Wilhelm Klimek, Ang Dorje (bez dodatnog kisika), Mingma Sherpa (bez dodatnog kisika), Ang Kami, George Ritter, Berndt Kullmann.

### 1979

*Glavni članak: Jugoslavenska ekspedicija na Mount Everest 1979.*
Jugoslavenska ekspedicija Zapadnim grebenom koju je vodio Tone Škarja. Njen smjer sa početkom u južnom Baznom kampu, a zatim preko prevoja Lho La niko u cjelosti nije ponovio.

### 1980

Poljska ekspedicija koju je vodio Andrzej Zawada 1980. godine ostvarila je prvi zimski uspon na Mount Everest, odnosno na bilo koji od vrhova preko 8.000 metara. Na vrh su se popeli: Leszek Cichy i Krzysztof Wielicki.

### 1982

*Glavni članak: Sovjetska ekspedicija na Mount Everest 1982.*
Prva Sovjetska ekspedicija na Everest 1982. godine penjala se na vrh novom rutom po Jugozapadna strana (Mount Everest)|Jugozapadnoj strani, lijevo od Centralne jaruge. Jedanaest alpinista se popelo na vrh, a ruta je ocijenjena kao tehnički najteža ruta ikad ispenjana na Everestu.

### 1989

Desetog maja 1989. deseta jugoslavenska ekspedicija Jugoistočnim grebenom. Stipe Božić (drugi uspon), Viki Grošelj, Dimitar Ilijevski, i Šerpa Sonam i Agiva ostvarili su uspon na vrh. Ilijevski je prvi Makedonac koji je osvojio vrh. Stradao je prilikom povratka.

### 1990

Sedmog oktobra 1990. god kao članovi Međunarodne ekspedicije Alpe-Adria, Marija Štremfelj i Andrej Štremfelj popeli su se uobičajenim smjerom preko Južnog sedla i postali su prvi bračni par koji se istovremeno popeo na vrh. Marija Štremfelj bila je prva žena iz Jugoslavije koja je izvela uspon na vrh, prva Slovenka na tom vrhu i 13. žena uopšte.

### 2000

Dvadesetog maja 2000. god. na Mount Everest (8.848 m.) se ispenjao Dragan Jaćimović i postao prvi čovjek iz Srbije kome je to uspjelo.

### 2005

Dvadesetdevetog maja 2005 ekspedicija iz Srbije i Crne Gore pod nazivom *Vojvođanska Everest 8848 ekspedicija Proljeće 2005.* osvojila je vrh.

### 2007

*Glavni članak: Ekspedicija iz Srbije na Mount Everest 2007.*
Srbijanska ekspedicija koju je vodio Dragan Jaćimović imala je sedmoro penjača sa usponom na vrh. Među njima bila je i Dragana Rajblović, prva alpinistkinja iz Srbije kojoj je to uspjelo. Petar Pećanac je postao prvi bosanskohercegovački alpinista na vrhu.

### 2009

*Glavni članak: Hrvatska ženska ekspedicija na Mount Everest 2009.*
Hrvatska ženska ekspedicija, tokom koje su se 4 alpinistkinje: Darija Bostjančić, Iris Bostjančić, Ena Vrbek i Milena Šijan ispenjale na vrh

### 2010

Dvadesetog maja 2010. godine – Đorđije Vujičić, Dragutin Vujović i Marko Blečić bili su prvi alpinisti iz Crne Gore koji su osvojili vrh. Svi su članovi Planinarsko - ski kluba Javorak iz Nikšića.